burgasdotpro/wikipedia huggingface dataset:
Missy Elliott

Melissa Arnette Elliott (* 1. júl 1971, Portsmouth, Virgínia, USA), známa ako Missy Elliott, je americká rapperka, speváčka, skladateľka a hudobná producentka. Kariéru začala začiatkom 90. rokov v dievčenskej R&amp;B skupine Sista a neskôr sa stala členkou Swing Mob spolu s kamarátom z detstva a dlhoročným kolegom Timbalandom, s ktorým pracovala na projektoch amerických R&amp;B hudobníkov ako Aaliyah, 702, Total a SWV. Po niekoľkých spoluprácach začala svoju sólovú kariéru 15. júla 1997 debutovým albumom "Supa Dupa Fly", ktorý priniesol top 20 singel „Sock It 2 Me“. Album debutoval na treťom mieste v rebríčku "Billboard" 200, čo bolo v tom čase najvyšším debutom ženskej rapperky.
Elliottovej druhý album "Da Real World" vyšiel 22. júna 1999 spolu so singlami „She's a Bitch“, „All n My Grill“ a top päť hitom „Hot Boyz“. Remix piesne prekonal rekord za najdlhší čas strávený v americkom R&amp;B rebríčku (15. január 2000); rovnako strávil 18 týždňov na prvom mieste v hitparáde Hot Rap Singles, od 4. decembra 1999 do 25. marca 2000. Vydaním albumov "Miss E... So Addictive" (2001), "Under Construction" (2002) a "This Is Not a Test" (2003) si zabezpečila medzinárodný úspech a vydala tiež hity ako „Get Ur Freak On“, „One Minute Man“, „4 My People“, „Gossip Folks“ a „Work It“. Za pieseň „Work It“ získala Cenu Grammy za najlepší ženský sólový rapový výkon.
Elliott pokračovala v zisku štyroch cien Grammy a v USA predala viac ako 30 miliónov nahrávok. Podľa časopisu "Billboard" v roku 2017 bola najpredávanejšou rapperkou v histórii Nielsen Music. V roku 2019 vydala svoje prvé extended play s názvom "Iconology", stala sa prvou rapperkou uvedenou do siene slávy skladateľov a získala MTV VMAs Michael Jackson Video Vanguard Award za prínos v oblasti videoklipov. V roku 2020 ju "Billboard" umiestnil na piatom mieste medzi 100 najväčšími videoklipovými hudobníkmi všetkých čias.
Koncertné turné.
Ako hlavný umelec
Spoločné
Ako špeciálny hosť
Ako predskokan
Kolibiarik iberský

Kolibiarik iberský (lat. "Phylloscopus ibericus") je malý druh spevavca z čeľade penicovité ("Sylviidae"), hniezdi na Pyrenejskom polostrove. Podľa Medzinárodnej únie na ochranu prírody a prírodných zdrojov kolibiarik iberský patrí medzi najmenej ohrozené druhy, celková populácia je stúpajúca.
Výskyt a stav na Slovensku.
Kolibiarik iberský bol pozorovaný na jar v roku 2021, podrobnosti výskytu posudzuje Faunistická komisia SOS/BirdLife Slovensko. V roku 2023 bolo pozorovanie uznané Faunistickou komisiou SOS/BirdLife Slovensko a druh bol oficiálne zaradený do zoznamu vtákov Slovenska.
Karol Wojtyła st.

Karol Wojtyła starší (* 18. júl 1879, Lipnik, teraz štvrť mesta Bielsko-Biala† 18. február 1941, Krakov) bol poručík rakúsko-uhorskej armády a poľskej armády medzi svetovými vojnami. Otec Karola Józefa Wojtyłu, neskoršieho pápeža Jána Pavla II.
Životopis.
Karol bol synom Macieja Wojtyłu a jeho prvej ženy Anny Przeczekovej. Oženil sa s Emiliou Kaczorowskou, presný dátum svadby nie je známy, pretože sa nezachovali matričné knihy. Súdi sa však, že by mohlo ísť o rok 1904, všeobecne sa má za to, že to bolo v období 19031906. Karol a Emilia spolu mali tri deti, Edmunda (19061932), Oľgu (19141914) a Karola Józefa mladšieho (19202005).
Karol bol dôstojníkom rakúskej armády počas prvej svetovej vojny a slúžil v Hraniciach na Moravě. Po získu poľskej nezávislosti sa stal dôstojníkom 12. pešieho pluku, ktorý sídlil vo Wadowiciach. Vyznamenal sa počas poľsko-sovietskej vojny v rokoch 19191920. V roku 1924 slúžil na okresnom veliteľstve vo Wadowiciach v kancelárskej administratíve v hodnosti staršieho poručíka. Po ukončení vojenskej kariéry zostal aj naďalej úradníkom.
V roku 1938 sa po smrti svojej ženy a syna Edmunda presťahoval s dospievajúcim synom do Krakova, kde o tri roky neskôr zomrel počas nemeckej okupácie.
Tipos extraliga 2021/2022

Tipos extraliga 2021/2022 bola 29. sezónou najvyššej klubovej súťaže v ľadovom hokeji na Slovensku. Riadiacim orgánom súťaže je Slovenský zväz ľadového hokeja.
Extraligové kluby.
V sezóne 2021/2022 v nej hralo 12 regulárnych družstiev. Tím DVTK Jegesmedvék po troch rokoch v Tipos extralige skončil a vrátil sa späť do maďarskej súťaže Erste liga. Posledný tím v tabuľke po základnej časti hral baráž o zotrvanie v najvyššej súťaži.
Tabuľka základnej časti.
Slovanu Bratislava sa po skončení základnej časti odpočítali 3 body.
Play-off.
Predkolo (Kvalifikácia o Play-off).
Predkolo hrali tímy nasledovne: 7. miesto – 10. miesto a 8. miesto – 9. miesto.
Predkolo sa hralo na 3 víťazstvá.
Štvrťfinále.
Štvrťfinále sa hralo na 4 víťazstvá.
Tour de France 2021

Tour de France 2021 bol 108. ročník prestížnych cyklistických pretekov Grand Tour Tour de France. Štart pretekov bol 26. júna v Breste, cieľ 18. júla v Paríži. Pretekári absolvovali 21 etáp a .
Tímy.
Na štart nastúpilo 19 UCI World Tour tímov, ktoré doplnili 4 prokontinentálne tímy. Na štart pretekov nastúpilo 184 jednotlivcov.
Dresy.
Žltý dres.
Po 9.etape (1.-10. miesto)
Zelený dres.
Po 9.etape (1.-10. miesto)
Bodkovaný dres.
Po 9.etape (1.-10. miesto)
Biely dres.
Po 9.etape (1.-10. miesto)
Súťaž tímov.
Po 9.etape (1.-10. miesto)
Pezlár

Pezlár môže byť:
Ľudovít Pezlár

Ľudovít Pezlár môže byť:
Karel Farský

Karel Farský (* 26. júl 1880, Škodějov† 12. jún 1927, Praha) bol český rímskokatolícky kňaz, teológ a neskôr spoluzakladateľ, biskup a prvý patriarcha Cirkvi československej husitskej.
Život.
Bol absolventom teologického štúdia na Karlovej univerzite a rímskokatolíckym kňazom pôsobiacim v Prahe a Plzni. Po roku 1918 sa pridal k hnutiu modernistických československých duchovných, ktorí hlásali zavedenie do liturgie národné jazyky, zrušiť povinný celibát kňazov a umožniť zástupcom veriacich spravovať cirkev.
V roku 1920 vystúpil z katolíckej cirkvi a stal sa jedným zo spoluzakladateľov Cirkvi československej. V rokoch 1920–1924 sa zaoberal organizáciou politického systému a doktrínou novej kresťanskej denominácie, viedol teologický spor s Matejom Pavlíkom, ktorý podporoval východnú liturgiu a neskôr sa pridal k pravoslávnej cirkvi.
V roku 1924 bol Karel Farský zvolený za pražského biskupa a patriarchu Československej cirkvi. Svoj úrad zastával až do svojej smrti v roku 1927.
Gulóza

Gulóza je aldohexóza. V prírode je to vzácny monosacharid, ale bol preukázaný u archeónov, baktérií i eukaryotov. V podobe sirupu má sladkú príchuť. Je rozpustná vo vode a mierne rozpustná v metanole. Kvasinky nedokážu fermentovať ani D- ani L-formu. Gulóza bola navrhnutá ako jeden z možných medziproduktov niektorých biosyntetických dráh kyseliny L-askorbovej.
Gulóza je C-3 epimér galaktózy a C-5 epimér manózy.
Hiro Macušita

Hiro Macušita (jap. 松下 弘幸) je bývalý japonský automobilový pretekár a podnikateľ. Je vnukom zakladateľa spoločnosti Panasonic, Kónosuke Macušita. Je prvým a jediným Japoncom, který vyhral Toyota Atlantic Championship (Pacific) (v roku 1989), a prvým japonským pretekárom, ktorý závodil v 500 míľ Indianapolis.
Závodnícka kariéra.
Macušita začal svoju kariéru v medzinárodných motoristických pretekoch v roku 1987 pretekmi SCCA National Championship Runoffs Formula F, v ktorom skončil siedmy. V neskorších rokoch sa objavil aj vo Formule Toyota Atlantic West, IMSA Camel Lights, Peter Jackson Formula Pacific Championship, Atlantic Championship, American Racing Series, Champ Car a 24 hodín Le Mans.
Osobný život.
Macušitova rodina založila v roku 1990 vo Spojených štátoch spoločnosť Matsusita International Corporation. V roku 2001 Macušita prevzal jej riadenie a ukončil pretekársku kariéru. Spoločnosť Matsusita International Corporation zakúpila v roku 1991 spoločnosť Swift Car, výrobcu slávneho pretekárskeho vozidla. Potom, čo sa Macušita stal prezidentom spoločnosti Swift, zmenil názov spoločnosti zo Swift Car na Swift Engineering. V súčasnosti žije v San Clemente v Kalifornia.
Katarína Adamicová

Prof. MUDr. Katarína Adamicová PhD. (* 1953 , Žilina) je slovenská vedkyňa, pedagogička, lekárka, politička a športovkyňa.
Životopis.
Narodila sa v roku 1953 v Žiline ako najmladšia a zároveň štvrtá dcéra svojich rodičov. Jej otec bol tajomník na súde a matka bola s ňou a 4 súrodencami doma. Otec bol persekvovaný po vyjadrení nevhodnej vety na pracovnom stretnutí, nakoniec sa síce mohol vrátiť do zamestnania, ale plat mu nezdvihli až do smrti. Zomrel vo veku 59 rokov.
Šport.
V predškolskom veku sa prihlásila na krasokorčuľovanie, neskôr trénovala plávanie, ale najlepšie výsledky získala v potápačskom oddieli. V roku 1969 mala svetovo 3. najlepší čas na námornú míľu (1852 metrov). Zúčastnila sa na univerziádach a 12 maratónov. Venovala sa aj bežeckému lyžovaniu. V 70. rokov mala ambíciu preplávať Lamanšský prieliv, ale nebolo jej to z politických dôvodov umožnené.
Lekárska a výskumná činnosť.
Adamicová sa na vysokú školu hlásila do Olomouca pretože na Slovensku by mala problém s kádrovou situáciou. Svoju prvú pitvu absolvovala v auguste 1977: "„Dodnes si pamätám, že prvý rez, to porušenie integrity človeka, bol najťažší. Vtedy sa mi aj trochu triasli ruky, ale človek sa hanbil dať najavo „bázeň“ a musel pokračovať. Keď už pracujeme s mŕtvym ľudským telom ako s objektom skúmania, nastupuje vlastná odborná a vedecká činnosť. Už to nie sú emócie, ale čistá medicínska práca.“"
Za profesorku bola vymenovaná v roku 2009 prezidentom Ivanom Gašparovičom. V odbore patologická anatómia a súdne lekárstvo v tom čase bola a doteraz je, prvou profesorkou. Pôsobí na Ústave patologickej anatómie Jesseniovej lekárskej fakulty Univerzity Komenského v Martine. Odborne sa venuje bioptickej diagnostike.
Paliatívna starostlivosť.
Venuje sa aj paliatívnej starostlivosti a „v Turci medzi zakladateľky hospicového hnutia“. Viac než desať rokov bola na čele občianskeho združenia Hospice, venujúceho sa tejto téme. Iniciovala tiež Cenu dobrovoľníka mesta Martin.
Politická činnosť.
Do politiky vstúpila po novembri 1989. Členkou Občianskej konzervatívnej strany je od roku 2001. Podporovala ju „najmä keď v nej bol prítomný Ján Langoš“. Od roku 1990 alebo 1990 bola mestskou poslankyňou v Martine. Od decembra 2001 bola poslankyňou Žilinského samosprávneho kraja. V rokoch 2009 až 2013 pôsobila v Mandátovej komisii, Komisii sociálnej pomoci a Komisii v zmysle zákona č. 357/2004 Z. z. o ochrane verejného záujmu pri výkone funkcií verejných funkcionárov.
Ocenenia.
V roku 2020 získala od Živeny Cenu Eleny Maróthy Šoltésovej za celoživotné dielo v oblasti medicíny, vzdelávania a charitatívnej činnosti; pamätný list a čestné členstvo v Živene.
Martin Procházka

Martin Procházka môže byť:
Mestská hromadná doprava v Poprade

Mestská hromadná doprava v Poprade je zabezpečovaná autobusovou dopravou, ktorú prevádzkuje spoločnosť SAD Poprad. Služby MHD sú poskytované na 8 štandardných, 4 regionálnych a na jednej medzinárodnej autobusovej linke do Zakopaného, ktorú prevádzkuje poľská spoločnosť Strama. Liniek je celkovo 13, s číslovaním od po , , , , a . V minulosti tvorilo sieť 19 liniek: , , , , , , , , a . SAD Poprad prevádzkuje v Poprade 7 typov vozidiel.
Právnik (rozlišovacia stránka)

Právnik môže byť:
Belo Kováč

Msgr. JUDr. Belo Kováč (* 15. apríl 1892, Levoča† 7. október 1963) bol slovenský kňaz, právnik, politik HSĽS a bývalý mešťanosta (primátor) Bratislavy.
Životopis.
Stredoškolské štúdiá absolvoval na gymnáziách v Levoči a v Rožňave. Následne študoval teológiu, filozofiu a právo na vysokých školách v Spišskom Podhradí, Budapešti, Viedni a nakoniec v Prahe. Po doštudovaní začal učiť na strednej škole v Kežmarku a na vysokom teologickom učilišti v Spišskom Podhradí.
Neskôr začal pôsobiť v organizácii Ústredná charita na Slovensku, ktorú aj v nasledujúcom období začal viesť a podarilo sa mu ju zreorganizovať. Mal podiel na výstavbe novej budovy charity na Heydukovej ulici v Bratislave a novostavbe pri tatranskom sanatóriu. Vo voľbách do obecných zastupiteľstiev v roku 1931 bol zvolený za poslanca mestského zastupiteľstva Bratislavy za HSĽS. Mandát obhájil aj vo voľbách do obecných zastupiteľstiev v roku 1938. Vo krajinských voľbách v roku 1935 bol zvolený za člena Krajinského zastupiteľstva Slovenskej krajiny za HSĽS.
Na základe výnosu Krajinského úradu Slovenskej krajiny z 26. októbra 1938 bolo rozpustené bratislavské mestské zastupiteľstvo (zvolené len pred necelými piatimi mesiacmi), mestská rada a z funkcií boli uvoľnení bratislavský starosta a jeho štyria námestníci. Za dočasného vládneho komisára Bratislavy bol vymenovaný práve Belo Kováč. Funkciu vládneho komisára (neskôr mešťanostu) vykonával do 3. mája 1944.
Na konci novembra v roku 1945 bol zaistený štátnou bezpečnosťou. Podobne, ako v prípade väčšiny významných činiteľov z obdobia Slovenského štátu, aj proti Belovi Kováčovi bol vedený súdny proces. Bol obžalovaný a následne odsúdený za exponovanie sa v rokoch 1939 – 1944 a za pretláčanie fašistických ideí, a za spoluprácu s nacistickým Nemeckom. Záverečný rozsudok znel jeden rok nútených prác a päť rokov straty občianskych práv.
Fossiomanus

Fossiomanus je vyhynutý rod cicavcov z čeľade Tritylodontidae, ktorý žil počas ranej kriedy v Číne. Zahŕňa jeden druh, F. sinensis, ktorý je známy z jedinej takmer úplnej kostry zo súvrstvia Jiufotang v čínskej provincii Liaoning. Rysy jeho končatín a stavcov naznačujú, že "Fossiomanus" bol adaptovaný na podzemný životný štýl.
Popis.
"Fossiomanus" bol malý, asi 32 centimetrov dlhý bylinožravý cicavec patriaci do čeľade Tritylodontidae, kam patrili najskoršie cicavce. Tento rod žil počas ranej kriedy v severovýchodnej Číne, kde bolo v tej dobe hornaté, lesnaté prostredie. Žilo tam veľa vtedajších dinosaurov, pterosaurov, hmyzu a cicavcov. Žil v norách, ktoré si pomocou prispôsobených končatín vyhrabával.
Paleobiológia.
Jeho pozostatky sa našli v čínskej provincii Liaoning, kde bolo vtedy lesnaté pobrežie pod horami. Bola tam veľmi bohatá fauna a flóra, je dokázané, že tam dokonca snežilo (v kKriede bolo omnoho teplejšie ako dnes). Pravdepodobne sa živil rastlinami a ich plodmi, ktoré hľadal na zemi alebo na stromoch. Vyhrabával si nory, v ktorých žil podobne ako dnešné zajace. Jeho hlavnými predátormi mohli byť menšie dravé dinosaury, napr. Microraptor a pterosaury, napr. Chaoyangopterus, ktoré boli objavené v rovnakom súvrství.
Klasifikácia.
Tento primitívny cicavec patril do kladu Prozostrodontia, ktorá zahŕňala najbližších príbuzných cicavcov aj samotné cicavce. V podklade Mammaliamorpha patril do čeľade Trytilodontidae, ktorá sa už často považuje za čeľaď najskorších cicavcov.
Mestská hromadná doprava v Senici

Mestská hromadná doprava v Senici je zabezpečovaná autobusovou dopravou, ktorú prevádzkuje spoločnosť ARRIVA Trnava. Služby MHD sú poskytované na 4 autobusových linkách s číslovaním 1 – 4. ARRIVA Trnava prevádzkuje v Senici 9 typov vozidiel.
EBird

eBird je webová stránka sprístupňujúca databázu pozorovaní vtákov formou prehľadov druhov, fotografií, nahrávok hlasov a máp rozšírenia alebo formou zoznamu jednotlivých kontinentov, štátov až na úroveň regiónov (na Slovensku po úroveň krajov) formou prehľadov a máp.
Ľudia z celého sveta v reálnom čase môžu zapisovať svoje pozorovania vtákov, fotografie a nahrávky hlasov priamo cez túto webovú stránku alebo rovnomennú mobilnú aplikáciu. Sledovaním a zapisovaním sa zaoberajú nielen ornitológovia a prírodovedci ale aj milovníci pozorovania prírody.
Mestská hromadná doprava vo Svite

Mestská hromadná doprava vo Svite je zabezpečovaná autobusovou dopravou, ktorú tvorí 1 autobusová linka s číslovaním 218, ktorú prevádzkuje spoločnosť Brynczka. Brynczka prevádzkuje vo Svite 2 typy vozidiel. Linka premáva v čase cca 05:00 - 22:30. Jazdí v pracovných dňoch každých najviac 60 minút, večer a cez voľné dni každých najviac 180 minút.
Mestská hromadná doprava v Senci

Mestská hromadná doprava v Senci je zabezpečovaná autobusovou dopravou, ktorú tvorí 1 autobusová linka s číslovaním 1. Prevádzkuje ju spoločnosť ARRIVA Mobility Solutions. Mestskú hromadnú dopravu zabezpečuje 1 autobusová linka.
Mestská hromadná doprava v Seredi

Mestská hromadná doprava v Seredi je sieť liniek mestskej hromadnej dopravy v Seredi, ktorú prevádzkuje spoločnosť SAD DS. Mestskú hromadnú dopravu zabezpečujú 2 autobusové linky.
Mestská hromadná doprava v Rožňave

Mestská hromadná doprava v Rožňave je zabezpečovaná autobusovou dopravou, ktorú tvorí 1 autobusová linka s číslovaním 102 a 107. Prevádzkuje ju spoločnosť eurobus. Mestskú hromadnú dopravu zabezpečujú 2 autobusové linky. Vozidlový park tvorí jeden autobus.
Vozidlový park.
Vozidlový park dopravcu na linkách MHD aktuálne tvorí 1 čiastočne nízkopodlažný autobus vybavený klimatizáciou. Na niektorých spojoch liniek MHD sa však môžu objaviť aj prímestské vozidlá dopravcu.
Vaslui (mesto)

Vaslui je hlavné mesto rovnomennej župy v rumunskom Moldavsku. Má 55 407 obyvateľov.
História.
Prvá zmienka o meste Vaslui je z roku 1435. Medzi rokmi 1439 a 1440 bolo počas tatárskych vpádov vypálené. V roku 1475 sa tu konala bitka, pri ktorej moldavský princ Stefan cel Mare porazil osmanské vojská. Pred druhou svetovou vojnou tu existovala početná židovská komunita. Po páde socializmu a pozvoľnej transformácii v modernú krajinu tu dnes vládne 15 % nezamestnanosť, jedna z najvyšších v krajine.
Demografické údaje.
Podľa sčítania ľudu z roku 2011 má mesto 55 407 obyvateľov. Etnický vzhľad je nasledovný:
Ekonomika.
Hlavnými priemyselnými odvetviami sú textilný priemysel (odevy a pletené odevy) a potravinárstvo (pečivo, rastlinný olej, mäso, mliečne výrobky). Nachádza sa tu tiež množstvo nákupných centier a supermarketov.
Doprava.
Nová zmodernizovaná vlaková stanica sa nachádza na juhu mesta.
V júli 1994 sa otvorila trolejbusová linka. Uzavrela sa v júli 2009 a znovu sa otvorila v júni 2016. Neskôr po dvoch mesiacoch sa znova uzavrela. Premýšľa sa nad jej obnovením.
V meste je mestská hromadná doprava zabezpečená autobusmi a taxíkmi.
Šport.
Vaslui je domovom futbalového klubu FC Vaslui, ktorý pôsobil v Lige I do roku 2014, a hádzanárskeho klubu HC Vaslui, ktorý hrá v Lige Națională.
Autobusová doprava v Žiline

Autobusová doprava v Žiline je sieť liniek mestskej hromadnej dopravy v Žiline, ktorú prevádzkuje spoločnosť Dopravný podnik mesta Žiliny, s.r.o. Služby MHD sú poskytované na 11 štandardných a na 2 špeciálnych autobusových linkách a pre zamestnancov KIA a Mobis. Liniek je celkovo 13 s číslovaním , , , , , , , , , , , a . V minulosti premávala bezplatná linka zo železničnej stanice na TESCO hypermarket. Dopravný podnik mesta Žiliny prevádzkuje v Žiline 33 typov vozidiel.
Naftolftaleín

α-Naftolftaleín (C28H18O4) je ftaleínové farbivo využívané ako pH indikátor s vizuálnym prechodom z priehľadnej/červenej farby do zelenomodrej pri pH 7,3-8,7.
Wu-šuang pchu

Wu-šuang pchu (čínskymi znakmi 無雙 譜 - pchin-jin: Wushuang Pu - doslova: tabuľka/zoznam/album/katalóg/register [osobností] nemajúcich obdoby) je čínska kniha s obrázkami tlačenými drevorezom doplnenými najmä básňami, ktorú prvý raz vytlačil v roku 1694 maliar Ťin-š' (金 史), známy aj ako Ťin Ku-liang (金 古 良). Ťin Ku-liang zostavil knihu spolu s rezbárom menom Ču Kuej (朱 圭).
Obsahuje životopisy a fiktívne vyobrazenia 40 významných Číňanov žijúcich od dynastie Chan po dynastiu Sung. Ide vždy o obrázok, sprevádzaný krátkym úvodom a súvisiacou básňou v štýle jüe-fu. Ilustrácie z knihy boli značne rozšírené a opakovane sa používali, často ako motívy na čínskom porceláne. Autor v knihe tvrdí, že spomínané osobnosti nemajú obdobu, odtiaľ pochádza aj názov wu-šuang pchu.
Veľká cena Sachiru 2020

Veľká cena Sachiru 2020 (angl. Formula 1 Rolex Sakhir Grand Prix 2020), boli preteky Formule 1, ktoré sa konali dňa 6. decembra 2020 na okruhu Bahrain International Circuit v Sachire v Bahrajne. Okruh sa nachádza pri meste Sachir, 30 km juhozápadne od hlavného mesta Manama.
Kvôli pandémii COVID-19 bol kalendár sezóny 2020 upravený a preto sa konali v tom roku okrem iného aj dvoje preteky v Bahrajne. Preto, že sa v roku 2020 pred touto Veľkou cenou už konala Veľká cena Bahrajnu, druhé preteky na okruhu Bahrain International Circuit niesli názov Veľká cena Sachiru. Na rozdiel od prvých pretekov v Bahrajne, sa druhé konali na skrátenej verzii trate.
Romain Grosjean, ktorý utrpel na predchádzajúcej Veľkej cene ťažké popáleniny na rukách, bol v tíme Haas na tomto podujatí zastúpený náhradným pilotom Pietrom Fittipaldim, vnukom bývalého majstra sveta Formule 1, Emersona Fittipaldiho. Ani už istý majster sveta z roku 2020 Lewis Hamilton sa nemohol zúčastniť Veľkej ceny, pretože sa nakazil koronavírusom. V Mercedese ho zastúpil jazdec Williamsu, George Russell, ktorý bol v svojom tíme na týchto pretekoch nahradený Jackom Aitkenom. Aitken a Fittipaldi debutovali počas tejto Veľkej ceny vo Formule 1.
Priebeh pretekov.
Sergio Pérez, ktorý odštartoval z piateho miesta, vyhral svoje prvé preteky vo Formule 1. Tým pádom sa stal prvým mexickým pretekárom od Pedra Rodrigueza v roku 1970, ktorý dokázal vyhrať Veľkú cenu vo Formule 1. Navyše prekonal rekord za najviac štartov pred prvým víťazstvom na Veľkej cene; vyhral až na 190. pokus. Na druhom mieste sa umiestnil Esteban Ocon, ktorý získal svoje prvé umiestnenie na stupňoch víťazov vo Formule 1, a na treťom mieste došiel do cieľa Lance Stroll, Pérezov tímový kolega z Racing Pointu.
Krátko po štarte kolidovali Charles Leclerc a Max Verstappen s neskorším víťazom pretekov Sergiom Pérezom, ktorý sa v dôsledku toho prepadol po prvom kole až na posledné miesto. Leclerc a Verstappen boli kvôli incidentu nútení z pretekov odstúpiť. V priebehu Veľkej ceny sa mexický pretekár dokázal prepracovať na tretiu pozíciu. Pri dvojitej boxovej zastávke obidvoch svojich pilotov spravil tím Mercedes chybu. Valtteri Bottas a George Russell, ktorý sa do vtedy nachádzali na prvom respektíve druhom mieste, sa následne prepadli v poradí a Pérez prevzal vedenie Veľkej ceny, ktoré už v závere pretekov obhájil.
Výsledky.
Kvalifikácia.
Poznámky:
Preteky.
Poznámky:
Priebežné poradie šampionátu.
Poznámky:
Referencie.
HC 21 Prešov

HC Prešov je slovenský hokejový klub pôsobiaci v TIPOS Slovenskej hokejovej lige, vznikol v roku 1932.
História.
Novozaložený hokejový klub HC 21 Prešov vystriedal v slovenskej extralige od sezóny 2021–22 klub HC 07 Detva. Hlavný tréner bol Juraj Faith a základné mužstvo tvorili hráči Detvy. Konečnú bodku za presunom detvianskeho klubu do Prešova dal Slovenský zväz ľadového hokeja, išlo však iba o formalitu.
Majiteľ detvianskeho klubu Róbert Ľupták sa rozhodol presunúť extraligovú licenciu do Prešova. Prvý kapitán tímu bol Prešovčan Marek Zagrapan, ktorý prišiel z HK Poprad. Zagrapan bol draftovaný Buffalom Sabres v prvom kole, celkovo 13., v vstupnom drafte 2005.
Prvú sezónu Prešov postúpil z 10. miesta do predkola play-off Tipos extraligy. Ich súper bol HK Spišská Nová Ves, ktorý bol jasný favorit na postup do štvrťfinále. Lenže stal sa presný opak. Prešov porazil Spišskú Novú Ves 3:0 na zápasy a postúpil do štvrťfinále. V ňom si zahral proti Slovanu Bratislava, ale prehral 4:0 na zápasy. Ďalšia sezóna ale nevyšla podľa plánov, keďže Prešov skončil na poslednom 12. mieste a zostúpil do Tipos Slovenskej hokejovej ligy. V Tipos SHL Prešov v prvej sezóne postúpil do finále cez Modré Krídla a Považskú Bystricu, ale vo finále podľahol Žiline 4:0 na zápasy.
Naftali Bennett

Naftali Bennett (* 25. marec 1972, Haifa, Izrael, ) je Izraelský politik, podnikateľ, rezervista Izraelských obranných síl, líder politickej strany Nová pravica a poslanec Knesetu. Od 13. júna 2021 je premiérom Izraela.
Štúdium.
Rodičia Naftaliho Bennetta prišli do štátu Izrael zo San Francisca po šesťdňovej vojne v roku 1967. Vojenskú službu absolvoval u elitných špeciálnych jednotiek Sajeret Matkal a Sajeret Maglan. Po vojenskej službe navštevoval Hebrejskú univerzitu v Jeruzaleme, kde získal titul z práv.
Salála

Sálala je významný prístav a druhé najvýznamnejšie mesto Ománu. Zároveň je hlavným mestom oblasti Dafár, ktorý sa nachádza na juhu krajiny na pobreží Arabského mora. V roku 2022 tu žilo asi 440 tisíc obyvateľov. Blízko mesta sa nachádza rovnomenné letisko. 
Salála je dôležitý uzol námornej dopravy, medzi prístavmi kontajnerovej dopravy jej patrí 46. miesto na svete. Tunajšie medzinárodné letisko je druhé najväčšie v krajine. Air Arabia, Air India Express, Qatar Airways a ďalšie tri aerolínie prevádzkujú tunajšie lety. Dlho plánovaná železnica si kladie za cieľ viac prepojiť štáty GCC, tiež v úseku medzi Salálou a Suhárom na severe krajiny.
Geografia.
Pobrežie a hory okolo Salály (Salalah) sú spoločne s malou priľahlou časťou susedného Jemenu jediným miestom Arabského polostrova, kam zasahujú juhozápadné monzúny. Medzi júlom a septembrom sú monzúny zdrojom zrážok, ktoré zavlažujú celú oblasť a dávajú jej, pre Arábiu netypickú, zelenú farbu vegetácie. Počas tohto obdobia dažďov, nazývaného "Charif" (rovnaký názov má aj každoročne v tejto dobe organizovaný festival, počas ktorého sa mesto stáva vyhľadávaným turistickým strediskom), spadne v Salále asi 55 mm a v okolitých horách viac ako 200 mm zrážok. Relatívna vlhkosť vzduchu stúpa v celej oblasti z 50 na 85 %.
Ekonomika.
Vedľa prístavu má svoje miesto v miestnej ekonomike aj petrochemický priemysel.
Ťažba a spracovanie ropy (Omanoil), stavebný priemysel (výroba resp.spracovanie cementu a sádry), turizmus.
Veľká cena Azerbajdžanu 2021

Veľká cena Azerbajdžanu 2021 (angl. Formula 1 Azerbaijan Grand Prix 2021), boli preteky Formule 1, ktoré sa konali dňa 6. júna 2021 na mestskom okruhu Baku City Circuit v Baku, hlavnom meste Azerbajdžanu. Bola to šiesta Veľká cena sezóny 2021 a štvrtá Veľká cena Azerbajdžanu v dejinách Formule 1.
Priebeh pretekov.
Sergio Pérez vyhral svoje druhé preteky vo Formule 1 a prvýkrát ako jazdec stajne Red Bull. Sebastian Vettel skončil na druhom a Pierre Gasly na treťom mieste.
Na začiatku pretekov sa vedúci šampionátu jazdcov Max Verstappen z tímu Red Bull ujal vedenia, potom ako dokázal predbehnúť Charlesa Leclerca, ktorý dosiahol v kvalifikácii Pole Position, a Lewisa Hamiltona, svojho hlavného rivala v súboji o titul. Pérez sa dostal po štarte na druhé miesto, hneď za tímového kolegu z Red Bullu. Vďaka tomu, že dokázal za sebou udržať Hamiltona, mohol Verstappen na čele navyšovať svoj náskok. V 29. kole boli preteky prvý raz neutralizované, pretože Lance Stroll havaroval v dôsledku defektu pneumatiky. Aj po reštarte sa Verstappen, Pérez a Hamilton nachádzali na prvých troch miestach. Šesť kôl pred koncom bola Veľká cena znovu pozastavená; Max Verstappen musel z prvej priečky odstúpiť lebo taktiež havaroval kvôli defektu pneumatiky. Tým pádom sa do čela pretekov dostal Sergio Pérez. V 48. kole bola Veľká cena reštartovaná z pevných pozícií. Lewis Hamilton sa na krátku dobu ujal vedenia, avšak nedobrzdil do prvej zákruty a prepadol sa mimo bodované priečky. Pérez sa opätovne dostal na prvé miesto, ktoré už v záverečných kolách obhájil pred Sebastianom Vettelom z Aston Martinu a Pierrom Gaslym z AlphaTauri.
Po pretekoch.
V dôsledku defektov pneumatík zahájila firma Pirelli, jednotný dodávateľ pneumatík do Formule 1, vyšetrovanie, ktoré malo objasniť dôvod týchto defektov. Z analýzy vyplynulo, že obidva defekty boli spôsobené nízkym natlakovaním. Tím Red Bull poprel, že by v pneumatikách vedome znižoval tlak a že skôr ide o nešťastnú zhodu okolností.
Víťaz pretekov Sergio Pérez prezradil, že kvôli hydraulickým problémom jeho stajňa Red Bull rozmýšľala, že mu v závere pretekov prikáže odstaviť svoj monopost.
Výsledky.
Kvalifikácia.
Poznámky:
Preteky.
Poznámky:
Referencie.
PPPeter

Peter Popluhár (* 16. jún 1993, Bratislava), známy predovšetkým ako PPPeter, alebo PPPíter, je slovenský youtuber, vlogger, komik, spisovateľ a dokumentarista známy najmä tvorbou cestovateľských vlogov a satirických videí.
Tvorba.
Peter robí videá o rôznych krajinách, v ktorých žil, alebo ktoré navštívil. Počas štúdia v Spojených štátoch, nakrútil so svojím spolubývajúcim prvé video s názvom „Najhoršie veci o USA“. Podobné videá natočil o Francúzsku, Nemecku, Česku, Afrike, Argentíne či Slovensku. Ďalej tvorí obsah súvisiaci s cestovaním; vo videách hodnotí pobyty v najlepšie a najhoršie hodnotených hoteloch východnej Európy. Taktiež spravil hodnotenie najdrahšieho hotela najchudobnejšej krajiny sveta. Má celú sériu svojich návštev v Afrike, ktorú odvysielala aj RTVS s názvom "PPPíter v Afrike". Medzi jeho najzaujímavejšie zážitky z Afriky patrí hľadanie najvzácnejších afrických tvorov, lov dikobraza či plavba loďou z Nigérie do Kamerunu počas občianskej vojny.
Na YouTube má 3 kanály. Prvý – PeterLife, ktorý je už v súčasnosti neaktívny, ale obsahuje množstvo cestovateľských vlogov. Druhý – PPPeter, ktorý bol chvíľu zablokovaný pre Česko a Slovensko kvôli lepšiemu medzinárodnému dosahu. Tretím kanálom je slovenský ekvivalent PPPíter. Sem pridáva rovnaké videá ako na anglický (PPPeter) len so slovenskými titulkami dodnes.
Slovensko prezentuje skôr ako zaostalejšiu časť východnej Európy. Najčastejšie v jeho najznámejšej šou The Worst Reviewed.
K jeho ďalším najznámejším šou patria aj už zaniknuté šou The Best Reviewed a The Worst Reviewed: Eastern Europe.
Taktiež sa objavil v epizóde vlogera Geography Now v časti o Slovensku.
V roku 2018 vydal knihu cestovateľských poviedok s názvom "Kde všade som (ne)zomrel", ktorá je dostupná aj v audio podobe, a v roku 2021 vydal knihu poviedok zo života "Ako (ne)prežiť mladosť."
Na jeseň 2022 vydal cestovateľský dokument "Neobyčajná Expedícia: Latinská Amerika", ktorý uverejnil na svoj YouTube kanál. V seriáli ukazuje netradičnú stránku Latinskej Ameriky a najväčších bizarností, ktoré táto časť sveta ponúka.
Ocenenia.
V roku 2017 získal ocenenie Bloger roka v kategórii Video blog. V roku 2018 získal za súbor cestovateľských poviedok "Kde všade som (ne)zomrel" titul Knižný debutant roka a ocenenie Zlatá kniha. Zbierka sa stala mládežníckou knihou roka 2018 v Panta Rhei Awards - Cena knižnej múzy.
Slovensko na Letných olympijských hrách 2020

Slovensko na Letných olympijských hrách 2020 v Tokiu reprezentovalo 41 športovcov v 13 športoch. Na otváracom ceremoniáli malo Slovensko dvoch vlajkonosičov Zuzanu Rehák Štefečekovú a Mateja Beňuša. Pôvodne sa olympiáda mala konať 24. júla až 9. augusta 2020, no kvôli pandémii ochorenia COVID-19 bola preložená na 23. júla až 8. augusta 2021. Na záverečnom ceremoniáli bola vlajkonosičkou Danka Barteková.
Športovci.
Zoznam slovenských súťažiacich v jednotlivých športoch na Olympijských hrách.
Atletika.
Slovenskí atléti dosiahli vstupné štandardy na základe kvalifikačných časov alebo svetového rebríčka v nasledujúcich atletických disciplínach (maximálne 3 športovci na jedno podujatie):
Smrť nás spojí

Smrť nás spojí () je americká čierna komédia. Prvá epizóda bola vysielaná 3. mája 2019 na Netflixe a v hlavných úlohách sa predstavili Christina Applegate a Linda Cardellini. Prvá séria mala veľmi pozitívne ohlasy. V júni 2019 bolo oznámené, že sa natáča aj druhá séria, ktorá mala premiéru 8. mája 2020. V júli 2020 bolo oznámené, že sa bude natáčať aj posledná tretia séria. Tretia séria, mala premiéru v novembri 2022. 
Applegatová bola za svoj herecký výkon nominovaná dva krát na ocenenie Emmy Award, v kategórii Najlepšia herečka v televíznom seriály (komédia) a jej herecká kolegyňa Linda Cardellini získala jednu nomináciu na Emmy Awards.
Kláštor svätého Františka (Cetona)

Kláštor svätého Františka () je kláštor v Toskánskom regióne Talianska v obci Cetona.
Kláštor bol postavený v roku 1212 a je súčasťou sugestívneho prírodného prostredia. Nachádza sa na náhornej plošine, ktorá je spojená s františkánskou legendou. 
Časom význam kláštora rástol a na konci 14. storočia bol pristavaný nový kostol s jednou rozľahlou loďou s oblúkom rozdeľujúcim presbytérium. 
Počas napoleonskej éry zničený a rozsiahlo obnovený kláštor v súčasnosti slúži komunite „Mondo X“ na liečbu drogovo závislých. 
V kláštore sa nachádzala Madona s dieťaťom "Madonna del Soccorso", ktorej autorom je taliansky maliar a iluminátor Sano di Pietro a "Madonna col Bambino", ktorej autorom je taliansky maliar Girolamo di Benvenuto. 
Na pravej stene a na oblúku je vidieť stopy fresiek z 15. storočia.
Kyselina gulurónová

Kyselina gulurónová je monosacharidová urónová kyselina odvodená od gulózy. Kyselina -gulurónová je C-3 epimér kyseliny -galakturónovej a C-5 epimér kyseliny -manurónovej. Spolu s kyselinou -manurónovou je kyselina -gulurónová zložkou kyseliny algínovej - polysacharidu získavaného z hnedých rias.
Pavol Bršlík

Pavol Bršlík, v zahraničí známy pod umeleckým menom Pavol Breslik (* 9. marec 1979, Kysucké Nové Mesto) je slovenský operný spevák – tenor. Pôsobí v Slovenskom národnom divadle aj na mnohých svetových operných scénach. Vyštudoval na Akadémii umení v Banskej Bystrici. V roku 2006 debutoval v Metropolitnej opere v New Yorku.
Veľká cena Francúzska 2021

Veľká cena Francúzska 2021 (franc. Formula 1 Emirates Grand Prix de France 2021), boli preteky Formule 1, ktoré sa konali dňa 20. júna 2021 na okruhu Circuit Paul Ricard v mestečku Le Castellet, na juhu Francúzska, neďaleko od Marseille. Bola to siedma Veľká cena sezóny 2021.
Pôvodne sa mala Veľká cena Francúzska konať až 27. júna, avšak kvôli zrušeniu Veľkej ceny Kanady a presunutí náhradných pretekov v Turecku sa termín presunul o jeden týždeň dopredu.
Priebeh pretekov.
Vedúci jazdec šampionátu Max Verstappen z Red Bullu vyhral preteky pred svojím hlavným rivalom v súboji o titul Lewisom Hamiltonom a tímovým kolegom Sergiom Pérezom.
Po štarte z prvého miesta sa Verstappen po chybe v prvej zákrute, do ktorej nedobrzdil, prepadol za Lewisa Hamiltona, ktorý štartoval z druhej priečky. Na treťom a štvrtom mieste sa nachádzali ich tímoví kolegovia Valtteri Bottas a Sergio Pérez. Počas prvých zastávok v boxoch sa Max Verstappen dostal späť pred Hamiltona. Sergio Pérez zastavil ako posledný z vedúcej skupiny v boxoch, sedem kôl za Valtterim Bottasom, ktorý ako prvý menil pneumatiky. Onedlho Verstappen, Hamilton a Bottas zahlásili, že si nemyslia, že pneumatiky vydržia až do konca pretekov. Na rozdiel od Mercedesu sa Red Bull v ďalšom priebehu pretekov rozhodol zavolať Maxa Verstappena druhý krát do boxov. S čerstvými pneumatikami dokázal najprv predbehnúť Bottasa, za ktorého sa prepadol v dôsledku zastávky v boxoch, a dve kolá pred koncom napokon predbehol aj Lewisa Hamiltona, ktorý viedol Veľkú cenu. V závere aj Sergio Pérez, ktorý sa väčšinu pretekov nachádzal na štvrtej priečke, predbehol Bottasa a sa tým pádom dostal na tretie miesto, na ktorom preteky dokončil.
Výsledky.
Kvalifikácia.
Poznámky:
Preteky.
Poznámky:
Poliklinika Tehelná

Poliklinika Tehelná, a.s. je poliklinika v bratislavskej mestskej časti Nové Mesto na adrese Tehelná 26. Po svojom vzniku bola kedysi frekventovaným zdravotníckym centrom. Poliklinika v súčasnej podobe funguje od roku 2005, pôvodná budova bola postavená v roku 1986 ako súčasť Ústavu národného zdravia mesta Bratislavy. Z hľadiska architektúry má budova prehľadnú a prevádzkovo čistú dispozíciu a veľkorysý architektonický výraz rozsiahlych zdravotníckych stavieb svojho obdobia.
Majetok Poliklinky počas privatizácie bol vložený do Fondu národného majetku SR, ktorý bol od roku 2004 aj jediným akcionárom Poliklinky. Ten má zámer ju previesť a v minulosti o ňu prejavil záujem samosprávny kraj a mestská časť Nové Mesto.
Evanjelická cirkev augsburského vyznania v Českej republike

Evanjelická cirkev augsburského vyznania v Českej republike (ECAV v ČR) (po česky: "Evangelická církev augsburského vyznání v České republice") je luteránska cirkev pôsobiaca na území Česka. Vznikla v roku 1993 transformáciou Slovenského evanjelického zboru augsburského vyznania v Prahe. Je členom Ekumenickej rady církví v Českej republike a spolupracuje so sesterskými luteránskymi cirkvami v Európe a v zámorí. 
Organizácia.
Základnou jednotkou ECAV v ČR je zbor na čele s predsedníctvom. Najvyšším orgánom cirkvi je potom synoda, ktorú tvorí biskup, kurátor, členovia predsedníctva jednotlivých zborov a zvolení delegáti zborov - synodáli. Predsedníctvo cirkvi tvoria biskup (od apríla 2012 Marián Čop) a kurátor (od novembra 2018 Lenka Hudobová).
V roku 2018 vyšiel pod názvom "Hrad přepevný," kancionál ECAV v ČR.
ECAV v súčasnosti tvorí päť zborov:
Pre informovanie svojich členov a priaznivcov vydáva časopis "Evangelicus".
Členovia.
Pri sčítaní ľudu v roku 2011 sa k ECAV prihlásilo celkom 6 632 osôb.
Kanva

Kanva alebo krhla je záhradnícka a záhradkárska nádoba, ktorá je určená na ručné zalievanie rastlín na záhrade. V domácnosti sa tiež bežne používajú kanvice v menšom prevedení na ručné zalievanie izbových rastlín, tento názov sa ale používa aj na nádobu na ohrev vody v kuchyni. Existujú aj malé kanvičky, ktoré slúžia ako detská hračka, kedy deti môžu pomáhať dospelým zalievať rastliny alebo sa len hrať na záhradníkov.
Kanva má zvyčajne valcovitý alebo ovalný tvar a je zvyčajne vyrobená z plechu alebo plastu. Klasická záhradnícka plechová kanva býva opatrená jedným alebo dvomi držadlami. Pokiaľ má dve držadla, potom jedno horné priečne je určené na prenášenie nádoby vo zvislej polohe, druhé bočné pozdĺžné držadlo je určené na úchop rukou pri polievaní rastlín. Na opačnej strane oproti bočnému držadlu je odo dna nádoby inštalovaná šikmá zalievacia hubica (zvyčajne rovná kónicka trubica), ktorá môže (ale nutne nemusí) byť opatrená odnímateľnou alebo aj pevnou rozprašovacou koncovkou nazývanou ružica alebo kropítko. Horná časť nádoby je spolovice zakrytá na strane pri hubici, otvor na nalievanie vody sa nachádza na strane bočného držadla.
Poznámka.
Okrem záhradníctva a záhradkárčenia sa kanva dá použiť aj pri inej ľudskej činnosti na ručný transport vody napríklad v stavebníctve, ale aj inde. Menšie kanvičky sa dajú výhodne použiť napríklad pri dolievaní prevádzkových kvapalín do spaľovacích motorov (napríklad chladiacej vody do chladiča) alebo pri dopĺňaní lámp na tekuté palivá, napríklad na dolievanie petroleja do petrolejovej lampy a pod.
Khaby Lame

Khabane „Khaby“ Lame (* 9. marec 2000, Senegal) je senegalsko-taliansky TikToker. Jeho videá sú známe tým, že ide o krátke komické paródie, v ktorých sarkasticky ukazuje na ľudí, ktorí si bezdôvodne komplikujú jednoduché úlohy. Od júna 2022 je účet Lame's TikTok najpopulárnejším účtom na TikToku na svete. Má 161,6 miliónov sledovateľov na TikToku a 79,8 miliónov sledovateľov na Instagrame.
Životopis.
Khaby Lame až do úspechu na internete pracoval v továrni v severnom Taliansku. Keď Pandémia ochorenia COVID-19 dorazila do Európy, stal sa nezamestnaným, presťahoval sa do bytu svojich rodičov v Chivasso a začal nakrúcať videoklipy. Svoje prvé video zverejnil 15. marca 2020. Lame má senegalské občianstvo.
Železničná stanica Kostiviarska

Železničná stanica Kostiviarska je železničná stanica v banskobystrickej mestskej časti Kostiviarska. Leží na trati 170 Zvolen – Vrútky. Nie je elektrifikovaná.
Doprava.
Na stanici sa nachádzajú 4 koľaje. Stanica patrí do Oblastného riaditeľstva Zvolen.
Železničná stanica Sliač kúpele

Železničná stanica Sliač kúpele je železničná stanica na Sliači. Leží na trati 170 Zvolen – Vrútky. Je elektrifikovaná 25 kV striedavého prúdu.
Doprava.
Na stanici sa nachádzajú 3 dopravné a 1 manipulačná koľaj. Administratívne patrí pod stanicu Zvolen osobná stanica. Je stanicou zmiešanou a medziľahlou. Má dve ostrovné nástupištia.
Stanica patrí do Oblastného riaditeľstva Zvolen.
Zlatá bula bratislavská

Zlatá bula bratislavská (iné názvy: Zlatá bula pre Bratislavu, Zlatá bula kráľa Mateja) je listina Uhorského kráľa Mateja Korvína z 27. mája 1464, ktorou po svojej korunovácii 29. marca potvrdil mestu Bratislava všetky privilégiá a výsady predchádzajúcich panovníkov.
Železničná stanica Harmanec jaskyňa

Železničná stanica Harmanec jaskyňa je železničná stanica v Dolnom Harmanci. Leží na trati 170 Zvolen – Vrútky v nadmorskej výške 630 m n.m. Nie je elektrifikovaná. Pôvodne mala názov Horný Harmanec, v rokoch 1949 až 1962 Harmanecké jaskyňa a od roku 1962 má súčasný názov. V blízkosti stanice je Harmanecká jaskyňa.
Doprava.
Na stanici sa nachádzajú 4 koľaje: 3 dopravné a 1 ostatná. Stanica patrí do Oblastného riaditeľstva Zvolen.
Od 3. júla do 19. septembra 2021 sezónne vlaky poskytujú spojenie k Harmaneckej jaskyni premávajúce v sobotu.
Stine Bramsenová

Stine Wintherová Bramsenová Simonsenová (neprechýlene Stine Winther Bramsen Simonsen; * 13. december 1986, Ry, Dánsko) je dánska speváčka a skladateľka.
Životopis.
Stine Bramsenová sa preslávila v roku 2004, keď začala spievať v hitovej skupine Alphabeat, s ktorou vydala päť albumov. Paralelne k svojej činnosti v Alphabeat sa stala hosťujúcou umelkyňou v piesni „I Want You (To Want Me Back)“ od Mortena Hampenberga a Alexandra Browna (2011) a „32“ od Carpark North (2013), druhé bolo IFPI Danmark certifikované platinovou platňou.
V septembri 2013 sa Bramsenová vydala za Kaspera Adsbøla.
V roku 2014 speváčka oznámila blížiace sa vydanie svojho sólového projektu. Prvý singel, „Prototypical“, sa dostal na druhé miesto v rebríčku Track Top-40 a dosiahol zlatú platňu za predaj viac ako 15 000 kópií v celej krajine. Na začiatku roka 2015 vyšlo EP "Stine Bramsen", ktoré debutovalo na 11. mieste v hitparádach, a na jeseň toho istého roku nasledoval debutový album "Fiftyseven", ktorý sa dostal na popredné priečky v dánskom rebríčku a bol certifikovaný zlatou platňou za viac ako 10 000 predaných kópií. Prvý singel albumu, „Karma Town“, je tiež certifikovaný zlatou platňou.
V septembri 2013 sa Bramsenová vydala za Kaspera Adsbøla.
Koral (Pezinok)

Koral je obchodný dom na ulici M. R. Štefánika číslo 19 v Pezinku. 
Ide o pôvodne jednopodlažný meštiansky dom postavený v 2. tretine 16. storočia v renesančnom štýle, kedy bol na jeho fasádu umiestnený kamenný reliéf Korunovania Panny Márie vyhotovený v rokoch 1711 až 1714 pravdepodobne po ukončení morovej epidémie. Pôdorys domu je v tvare písmena U. Stavba prešla úpravou v 17. storočí, koncom 20. storočia a začiatkom 21. storočia.
HAELOS

Hælos (štylizované ako HÆLOS niekedy ako Haelos alebo HAELOS) je britská trip-hopová skupina z Londýna.
Prvý singel skupiny, „Dust“ vyšiel v roku 2014 a v roku 2015 nasledovali single „Pray“ a „Earth Not Above“. Po uzavretí zmluvy s Matador Records v roku 2015 vydali EP „Earth Not Above“, na ktoré začiatkom roka 2016 nadviazal album „Full Circle“. "Full Circle" dosiahol 5. miesto v rebríčkoch časopisu US 'Billboard"'. Tento časopis ich označil ako „dark euphoria“. " V januári 2019, popri vydaní singlu „Kyoto“, skupina vydala svoj druhý album s názvom „Any Random Kindness“, ktorý vyšiel 10. mája toho istého roku. Neskôr v roku 2021 skupinu opustil Arthur Delaney a skupina Haelos svoj ďalší album "Somnum" vydala bez neho.
L'archipel

L'archipel je rozostavaný kancelársky mrakodrap, ktorý sa bude nachádzať v obchodnej štvrti La Défense neďaleko francúzskeho Paríža (presnejšie v Nanterre). Otvorenie je naplánované na rok 2021. Mrakodrap bude vysoký 106 metrov.
V budove bude mať globálne sídlo spoločnosť Vinci.
Jiráskovo námestie

Jiráskovo námestie je námestie:
Pljeskavica

Pljeskavica (iné názvy: pleskavica, plieskavica; v srbskej cyrilike "пљескавица") je jedlo z mletého mäsa (bravčového, hovädzieho, ovčieho, prípadne z viac druhov mäsa), cibule a korenia. Ide o mäsovú placku, ktorá sa následne griluje. Niekedy sa tiež pridáva tuk alebo strúhanka. Pljeskavica pochádza pôvodne zo srbskej kuchyne, je ale možné sa s ňou stretnúť aj inde na Balkáne (v Chorvátsku, v Bosne a Hercegovine), zvyčajne sa podáva ako pouličné jedlo.
Pljeskavice sa zvyčajne podáva v žemli (podobne ako hamburger), často s ajvarom (omáčkou z baklažánu a papriky), smotanou alebo s pikantným syrovým šalátom "urnebes".
Čalamáda

Čalamáda môže byť:
Lance Stroll

Lance Strulovitch, známejší ako Lance Stroll (* 29. október 1998, Montreal, Quebec, Kanada) je belgicko-kanadský automobilový pretekár v súčasnosti jazdiaci za Kanadu v šampionáte Formula 1. Od roku 2021 súťaží za tím Aston Martin, predtým jazdil vo Williamse a Racing Pointe. V roku 2014 sa stal šampiónom talianskej F4, v roku 2015 šampiónom Toyota Racing Series a v roku 2016 vyhral európsku Formulu 3. Bol súčasťou Akadémie Ferrari (2010 – 2015). Svoje prvé pódium v F1 získal počas Veľkej ceny Azerbajdžanu 2017, čím sa stal druhým najmladším pilotom F1, ktorý skončil na pódiu a najmladším, ktorému sa to podarilo počas prvej sezóny. Na Veľkej cene Turecka 2020 získal svoju prvú pole position. Stroll tiež súťažil vo vytrvalostných pretekoch – zúčastnil sa 24 hodinovky v Daytone v rokoch 2016 a 2018.
Osobný život.
Stroll je synom kanadského miliardára Lawrenca Strolla (spoluvlastníka tímu Formuly 1 Aston Martin) a belgickej módnej návrhárky Claire-Anne Callensovej a má staršiu sestru menom Chloe. Z otcovej strany má ruský židovský pôvod. Preteká pod kanadskou vlajkou ale má aj belgické občianstvo.
Kompletné výsledky v F1.
(*) sezóna prebieha
(†) dokončil 90% dĺžky pretekov
tučným – pole position
"kurzívou" – najrýchlejšie kolá
Arpád Tesár

Prof. Ing. Arpád Tesár, CSc. (* 1. február 1919 Vrútky – † 15. jún 1989 Bratislava) bol slovenský stavebný inžinier a vysokoškolský profesor.
Život.
Narodil sa do rodiny železničného robotníka. Neskôr vyštudoval Slovenskú technickú univerzitu v Bratislave a koncom roka 1944 študoval na Technickej univerzite v Berlíne-Charlottenburg. Potom nastúpil ako asistent do ateliéru Ferdinanda Schleichera, kde pedagogicky pôsobili aj Franz Dischinger, Friedrich Tolke či Arnold Agatz, a pracoval tu do roku 1945. Následne sa do roku 1948 venoval na bratislavskom Ministerstve mostov a železníc opravám železničných tratí. Potom prešiel na pozíciu vedúceho projektového oddelenia bratislavskej pobočky Vítkovických železiarní a viedol Hutný projekt. Roku 1955 bol Tesár menovaný do funkcie vedúceho dizajnového oddelenia Výskumného ústavu zvárania v Bratislave, kde mal na starosti zváranie tlakových nádob a nádrží. Vyvinul tu nové pracovné postupy, ktoré reagovali na skutočnosť, že československé hospodárstvo začalo namiesto vysoko kvalitnej železnej rudy zo Švédska používať menej hodnotnú zo Sovietskeho zväzu, respektíve z Ukrajiny. Zároveň sa v štyridsiatych a päťdesiatych rokoch 20. storočia zapájal do projekcie niekoľkých mostov či priemyselných objektov. Spolupracoval tiež s Jozefom Lackom, s ktorým projektoval bratislavský most Slovenského národného povstania vybudovaný medzi rokmi 1967 a 1972.
Jeho zásadou bol výrok, že "staticky dokonalá konštrukcia je aj esteticky krásna"
Tesár patril medzi členov Slovenskej akadémie vied a bola mu udelená Zlatá medaila Aurela Stodolu.
Rovná hora

Rovná hora môže byť:
Masliak kravský

 Masliak kravský (lat. "Suillus bovinus") je jedlá huba z čeľade masliakovité.
Výskyt.
Rastie od augusta do októbra, hlavne v mladších lesných porastoch na piesčitých a kyslejších pôdach. Najrozšírenejší je v nížinách, kde rastie všade v oblastiach výskytu borovice sosny.
Vzhľad.
"Klobúk" s priemerom 5-10 cm má plavohnedú až oranžovohnedú farbu. V mladosti je klobúk plstnatý, neskôr slizký a lesklý. Pokožku možno v útržkoch olúpať.
"Hymenofor" (výtrusorodá vrstva v spodnej časti klobúka) je rúrkovitý. Rúrky dosahujú dĺžku až 10 mm a sú najprv žltohnedé, okrové až olivovo hnedozelené. Póry sú sfarbené rovnako ako rúrky, neskôr trochu tmavnú.
"Hlúbik" je trochu bruchatý, neskôr takmer valcovitý, bez prsteňa, 30-80 mm dlhý a 2-15 mm hrubý. Má rovnakú farbu ako klobúk alebo o niečo bledšiu.
Možnosti zámeny.
Masliak kravský je možné zameniť za masliak zrnitý, ktorý sa odlišuje drobnými a žltými ústiami rúrok alebo za masliak strakatý, ktorý má šupinato vláknitý klobúk.
Petřiny (stanica pražského metra)

Petřiny je stanica metra v Prahe na linke A. Bola otvorená 6. apríla 2015. Je jednou zo štyroch najnovších staníc pražského metra. Súčasne je jednou z najhlbšie uložených staníc v Prahe.
Charakter stanice.
Stanica Petřiny sa nachádza pod Brunclíkovou ulicou. Stanica je navrhnutá ako razená. Nachádza sa pod úrovňou terénu s jedným povrchovým vestibulom nacházajúcim sa pred križovatkou s ulicou Na Petřinách. Zvláštnosťou tejto stanice je tiež stanovisko pre dozorcu stanice s kruhovým oknom, ktoré je nazývané „ponorka“. Projekt stanice vznikol v kanceláriách Metroprojektu, autorom je architekt Jiří Pešata.
Možnosť dočasného ukončenia metra A v stanici.
Dlhý priamy úsek a sklonové pomery traťových tunelov v smere k stanici Nemocnice Motol umožňujú stanicu Petřiny realizovať prípadne ako dočasne koncovú. Za stanicou smerom na Motol boli pôvodne navrhnuté obratové a odstavné koľaje v klasickom štvorkoľajovom usporiadaní. Následne však bolo usporiadanie zmenené na trojkoľajové. Za obratovým tunelom sa potom bude nachádzať zázemie vzduchotechniky. Stredový tunel slúžil behom výstavby stanice ako prístupový. Ďalej za ním sa nachádza štola Markéta, ktorá umožňovala prístup techniky smerom z Břevnova. Štola má byť po dokončení stanice zasypaná.
Masliak

Masliak (lat. "Suillus") je rod húb z čeľade masliakovité.
Druhy.
Rod zahŕňa okolo 110 druhov (stav 2021). 
Z nich sa na Slovensku vyskytujú tieto druhy: